Тамара Дүйсенова Президенттің көмекшісі болды
"Тамара Дүйсенова Президенттің көмекшісі болды" | "https://abai.kz/post/111846"
TITLE: Тамара Дүйсенова Президенттің көмекшісі болды
URL: https://abai.kz/post/111846
META: "Тамара Дүйсенова Президенттің көмекшісі болды" | "https://abai.kz/post/111846"
DATE: 06.05.2020
AUTHOR(s): Abai.kz
TOTAL WORDS: 218
TEXT: Мемлекет басшысының Жарлығымен Тамара Дүйсенова ҚР Президентінің көмекшісі қызметіне тағайындалды. -Тамара Босымбекқызы Дүйсенова Қазақстан Республикасы Президентінің көмекшісі – Қазақстан Республикасы Президенті Әкімшілігінің Өтініштерді қарауды бақылау бөлімінің меңгерушісі болып тағайындалсын, -делінген хабарламада. Ол еңбек жолын Сарыағаш ауданында мектеп мұғалімі болып бастаған. 1988 – 1992 ж. Өзбекстан Мемлекеттік жоспарлау комитетінің есептеу орталығының экономика ғылыми-зерттеу институтында ғылыми қызметкер, 1992 – 1993 ж. Сарыағаш аудандық әкімшілігінде аға экономист, 1994 – 1999 ж. әкімнің кеңесшісі, орынбасары, бірінші орынбасары, 1999 – 2002 ж. облыс әкімінің орынбасары қызметтерін атқарды. 2002 жылдың қыркүйек айынан ҚР Еңбек және халықты әлеуметтік қорғау министрлігінің вице-министрі. 2008 жылдың қаңтарынан бері - ҚР Еңбек және әлеуметтік қорғау министрлігінің жауапты хатшысы қызметтерін атқарған. 2013 жылғы ақпаннан бастап - Қазақстан Республикасы Еңбек және халықты әлеуметтік қорғау вице-министрі. 2013 жылдың 10 маусымы - Қазақстан Республикасы Еңбек және халықты әлеуметтік қорғау министрінің уақытша қызметін атқарушы 2013 жылғы 27 маусымда - Қазақстан Республикасының Еңбек және халықты әлеуметтік қорғау министрі болып тағайындалды. 2014 жылғы 6 тамызда - Қазақстан Республикасының Денсаулық сақтау және әлеуметтік даму министрі болып тағайындалды. 2017 жылғы 25 қаңтар - 2018 жылғы 9 ақпан - Қазақстан Республикасы Еңбек және халықты әлеуметтік қорғау министрі. 22 ақпан 2018 ж. - 09 шілде 2019 ж. - «Нұр Отан» партиясының хатшысы 2019 жылғы 15 шілде - 2020 жылғы 5 мамыр - «Адами ресурстарды дамыту орталығы» АҚ басшысы болды. Abai.kz
